બ્રિટનના વડા પ્રધાન બોરિસ જૉહ્નસને ભારતની મુલાકાત રદ કરી - BBC TOP NEWS\nતેઓ 26 જાન્યુઆરીના રોજ યોજાનારા ગણતંત્રદિવસના સમારોહમાં મુખ્ય અતિથિ તરીકે હાજરી આપવાના હતા.

બ્રિટનના વડા પ્રધાન કાર્યાલય દ્વારા જાહેર કરવામાં આવેલા એક નિવેદનમાં કહેવામાં આવ્યું છે કે બોરિસ જૉહ્નસને ભારતીય વડા પ્રધાન નરેન્દ્ર મોદી સાથે ફોન પર વાત કરી હતી અને દુખ વ્યક્ત કર્યું હતું.

નિવેદન પ્રમાણે બ્રિટનના વડા પ્રધાને આશા વ્યક્ત કરી છે કે તેઓ આ વર્ષે યોજાનારા જી-7 શિખર સંમેલન પહેલાં ભારતની મુલાકાત લઈ શકે છે.

પતંગ ચગાવવા પર પ્રતિબંધ મૂકવા ગુજરાત હાઈકોર્ટમાં પિટિશન

પ્રતીકાત્મક તસવીર

ઉત્તરાયણના તહેવારમાં પતંગ ચગાવવાને લગતી પ્રવૃત્તિ પર શહેર અને તાલુકામાં પ્રતિબંધ મૂકવામાં આવે તેવી માગ સાથે જાહેરહિતની એક અરજી ગુજરાત હાઇકોર્ટમાં કરવામાં આવી છે.

ટાઇમ્સ ઑફ ઇન્ડિયાના અહેવાલ અનુસાર કોરોના વાઇરસનું સંક્રમણ ઘટે તે માટે આ પ્રકારના પ્રતિબંધની માગ કરવામાં આવી છે. 

પતંગ ઉડાડવા માટે ઉપયોગમાં લેવામાં આવતા પતંગ અને દોરા પર પણ પ્રતિબંધ મૂકવાની માગ કરવામાં આવી છે.

ઉપરાંત 9 જાન્યુઆરીથી 15 જાન્યુઆરી દરમિયાન કોઈપણ પ્રકારના મેળાવડા પર પ્રતિબંધ મૂકવાની માગ કરાઈ છે. 

ઉત્તરાયણના તહેવાર નિમિત્તે ડ્રોન સર્વેલન્સ કરવાની પણ માગ કરાઈ છે.      

ગુજરાત હાઈકોર્ટે આ જાહેરહિતની અરજીને કોરોના વાઇરસ અને લૉકડાઉનને લઈને કરવામાં આવેલી સૂઓ મોટો સાથે જોડવાનું કહ્યું છે. આ અરજી પર સુનાવણી હવે 8 જાન્યુઆરીએ થશે. 

ગુજરાત હાઈકોર્ટે આ અંગે સરકાર પાસેથી પણ જવાબ માગ્યો છે.

પરિણીત સ્ત્રી સાથેનાં સંબંધમાં વ્યક્તિ 24 કલાક ગટરમાં રહ્યો

પ્રતીકાત્મક તસવીર

ખેડામાં પરિણીત સ્ત્રી સાથે સંબંધ રાખનાર વ્યક્તિને મહિલાનાં ભાઈઓએ જબરજસ્તી કરી, કોથળામાં પૂરીને ગટરમાં નાખી દીધી હોવાની ઘટના બની છે.

ટાઇમ્સ ઑફ ઇન્ડિયાના અહેવાલ અનુસાર આ વ્યક્તિ 24 કલાક સુધી ગટરમાં રહી હતી. જ્યારે બે લોકો રસ્તા પસાર થઈ રહ્યા હતા ત્યારે તેમની બૂમો સંભળાતા તેમણે તેમને બહાર કાઢ્યા હતા.

ગટરમાં રહેનાર વ્યક્તિ ખેડાના કપડવંજ તાલુકાના ચિખલોદ ગામના વતની છે. આ મામલે બે વ્યક્તિઓ સામે સ્થાનિક પોલીસ સ્ટેશનમાં ફરિયાદ પણ નોંધાઈ છે.

એફઆઈઆરમાં નોંધવામાં આવ્યું છે કે શનિવારે બે લોકો તેમને મળવા માટે બોલાવ્યા હતા. પછી તેમણે પીડિતને ત્યાં સુધી માર માર્યો કે તે બેહોશ ના થઈ જાય. બેહોશ થતા તેમને કોથળામાં પૂરીને ગટરમાં નાખી દેવામાં આવ્યા હતા.

MSP આંતરરાષ્ટ્રીય કિંમત અને માર્કેટ કિંમત કરતાં વધુ છે તે સમસ્યા છે...\n\ntl;dr:
બ્રિટનના વડા પ્રધાન બોરિસ જૉહ્નસને ભારતની આગામી મુલાકાત રદ કરવાની જાહેરાત કરી છે.